CELEX: 62008TN0363
Language: el
Date: 2008-08-29 00:00:00
Title: Υπόθεση T-363/08: Προσφυγή της 29ης Αυγούστου 2008 — 2nine κατά ΓΕΕΑ — Pacific Sunwear of California (nollie)

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/47
            
         Προσφυγή της 29ης Αυγούστου 2008 — 2nine κατά ΓΕΕΑ — Pacific Sunwear of California (nollie)
   (Υπόθεση T-363/08)
   (2008/C 272/91)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: 2nine Ltd (Λονδίνο, Ηνωμένο Βασίλειο) (εκπρόσωπος: S. Palmer, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Pacific Sunwear of California, Inc. (Anaheim, Ηνωμένες Πολιτείες)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 16ης Ιουνίου 2008 στην υπόθεση R 1590/2007-2·
            
         
               —
            
            
               να καταδικάσει το καθού στα δικαστικά έξοδα· και
            
         
               —
            
            
               να λάβει οποιοδήποτε άλλο μέτρο κρίνει πρόσφορο.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «nollie» για προϊόντα και υπηρεσίες των κλάσεων 3, 9, 11, 14, 18, 20, 25 και 26 — αίτηση υπ' αριθ. 4 602 017
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Διεθνές λεκτικό σήμα «NOLI» υπ' αριθ. 839 740 για προϊόντα των κλάσεων 3, 18, 24 και 25· βρετανικό λεκτικό σήμα «NOLI» υπ' αριθ. 2 361 525 για προϊόντα των κλάσεων 3, 18, 24 και 25
   
      Απόφαση του τμήματος ανακοπών: αποδοχή της ανακοπής και απόρριψη της αιτήσεως καταχωρίσεως κοινοτικού σήματος στο σύνολό της
   
      Απόφαση του τμήματος προσφυγών: Μερική απόρριψη της προσβαλλομένης αποφάσεως
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, καθόσον το τμήμα προσφυγών δεν διαπίστωσε ότι υφίσταται κίνδυνος συγχύσεως των εμπλεκομένων σημάτων για όλα τα επίμαχα προϊόντα· παράβαση του άρθρου 74, παράγραφος 1, του κανονισμού 40/94 του Συμβουλίου, καθόσον το τμήμα προσφυγών εκτίμησε εσφαλμένως τα προβληθέντα πραγματικά περιστατικά, τα προσκομισθέντα αποδεικτικά στοιχεία και τα υποβληθέντα επιχειρήματα.